**N Á R O D N Á R A D A  S L O V E N S K E J R E P U B L I K Y**

VII. volebné obdobie

**NÁVRH**

# Zákon

z ... 2018,

**ktorým sa mení a dopĺňa zákon č.** **561/2007 Z. z. o investičnej pomoci a o zmene a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 561/2007 Z. z. o investičnej pomoci v znení č. 56/2009 Z. z., 231/2011 Z. z., 547/2011 Z. z., 70/2013 Z. z., 352/2013 Z. z., 102/2014 Z. z., 62/2015 Z. z., 336/2015 Z. z., 358/2015 Z. z., 389/2015 Z. z., 315/2016 Z. z. sa mení a dopĺňa takto:

1. V § 3 písmeno c) znie:

„prijímateľom investičnej pomoci (ďalej len „prijímateľ“) právnická osoba alebo fyzická osoba – podnikateľ so sídlom v Slovenskej republike a je zapísaná v registri partnerov verejného sektora,11c) ak má prijímateľ povinnosť zapisovať sa do registra partnerov verejného sektora,11d) zapísaná v Obchodnom registri alebo v Živnostenskom registri, ktorá bude realizovať investičný zámer v okrese vedenom v zozname najmenej rozvinutých okresov11e); prijímateľ musí byť v 100 % vlastníctve žiadateľa alebo žiadateľ musí byť vo vzťahu k prijímateľovi ovládajúcou osobou,12)“.

Poznámka pod čiarou k odkazu 11e znie:

„11e) Zákon č. 336/2015 Z. z. o podpore najmenej rozvinutých okresov a o zmene   
a doplnení niektorých zákonov.“.

1. Za § 20g sa vkladá § 20h, ktorý vrátanie nadpisu znie:

„Prechodné ustanovenia k úpravám účinným od 1. júla 2018

1. Investičná pomoc schválená do 30. júna 2018 zostáva v platnosti za podmienok   
   a v takom rozsahu, ako je uvedené v rozhodnutí o schválení investičnej pomoci.
2. Konania začaté a neukončené pred 1. júlom 2018 sa dokončia podľa predpisov účinných do 30. júna 2018.“.

**Čl. II**

Tento zákon nadobúda účinnosť 1. júla 2018.